C 125/274
HU
Az Európai Unió Hivatalos Lapja
2023.4.5.
2022. szeptember 13., kedd
Módosítás 213 Rendeletre irányuló javaslat 28 cikk – 1 bekezdés A Bizottság által javasolt szöveg
Módosítás
(1) A Bizottság együttműködik az e rendelet által érintett előállító országokkal az erdőirtás és az erdőpusztulás közös kezelését célzó partnerségek és együttműködés kialakítása érdekében.
Ezek a partnerségek és együttműködési mechaniz­ musok az erdők megőrzésére, helyreállítására és fenntartható használatára, az erdőirtásra, az erdőpusztulásra, valamint a fenntartható árutermelési, -fogyasztási, -feldolgozási és -kereskedelmi módszerekre való átállásra fognak összpontosí­ tani.
A partnerségek és együttműködési mechanizmusok magukban foglalhatnak strukturált párbeszédeket, támogatási programokat és fellépéseket, igazgatási megállapodásokat és már meglévő megállapodásokban szereplő rendelkezéseket, vagy olyan megállapodásokat, amelyek lehetővé teszik az előállító országok számára az áttérést olyan mezőgazdasági termelésre, amely megkönnyíti az érintett áruk és termékek e rendelet követelményeinek való megfelelését.
Az ilyen megállapodásokat és azok hatékony végrehajtását figyelembe kell venni az e rendelet 27. cikke szerinti összehasonlító teljesítményértékelés keretében.
(1) A Bizottság és a tagállamok összehangolt megközelítés keretében együttműködnek az e rendelet által érintett előállító országokkal, a helyi önkormányzatokkal és az érdekelt felekkel, különösen azokkal, amelyek jelentős mennyiségben expor­ tálnak az I. mellékletben felsorolt árukat, többek között meglévő és jövőbeli partnerségek és szabadkereskedelmi megállapodások alkalmazása, valamint a meglévő támogatási eszközök összehangolása révén, hogy közösen kezeljék az erdőirtás, az erdőpusztulás és az erdőátalakítás kiváltó okait.
Ezek a partnerségek és együttműködési mechanizmusok – amelyeket megfelelő forrásokkal kell támogatni – az erdők megőrzésére, helyreállítására és fenntartható használatára, az erdőirtásra, az erdőpusztulásra és az erdőátalakításra, az emberi jogok védelmére, a fenntartható árutermelési, -fogyasztási, -feldolgozási és -kereskedelmi módszerekre való átállásra, a jó kormányzásra, valamint az erdőtől függő közösségek – köztük az őslakosok, a helyi közösségek, az egyéb, szokásjogon alapuló földbirtokhasználati jogok birtokosai és a kistermelők – jogainak, megélhetésének és létfenntartásának védelmére kell hogy összpontosítsanak.
A partnerségek és együttműködési mechanizmusok – a teljesség igénye nélkül – magukban foglalhatnak strukturált párbeszédeket, pénzügyi és technikai támogatási programokat és fellépéseket, olyan igazgatási megállapodásokat, amelyek lehetővé teszik az előállító országok és országrészek számára az áttérést olyan mezőgazdasági termelésre, amely megkönnyíti az érintett áruk és termékek e rendelet követelményeinek való megfelelését.
A Bizottság biztosítja, hogy az őslakos népeket, a helyi közösségeket és a civil társadalmat bevonják a közös ütemtervek kidolgozásá­ ba.
A közös ütemterveknek a helyi érdekelt felekkel egyeztetett mérföldköveken kell alapulniuk.
A Bizottság együttműködik az előállító országokkal különösen a megfelelésük jogi akadá­ lyainak felszámolása érdekében, beleértve a földtulajdon és földhasználat igazgatására és az adatvédelemre vonatkozó nemzeti jogszabályokból származó akadályokat.
E partnerségek célja közös ütemtervek kidolgozása, beleértve a folyamatos, különösen a magas kockázatúként azonosított országokkal és azok országrészeivel folytatott párbeszédet és együttműködést, a 27. cikkben említett standard kockázati kategória irányába történő folyamatos fejlődésük támogatása érdekében.
A part­ nerségek és együttműködési mechanizmusok kiemelt figyelmet fordítanak a kistermelőkre, hogy – többek között elegendő és felhasználóbarát tájékoztatás biztosítása révén – lehetővé tegyék számukra az átállást a fenntartható mező- és erdőgazdálkodásra és az alkalmazkodást e rendelet követelmé­ nyeihez.
Megfelelő pénzügyi forrásokat kell biztosítani a kis­ termelők igényeinek kielégítésére.